Hélt að spegilmynd sín væri Paltrow í fitubúningi Konan hélt í fyrstu að spegilmynd sín væri af Gwyneth Paltrow í gervi konu í yfirþyngd . Ljósmynd / 20 th Century Fox Hin breska Tracy Mhamdi áttaði sig ekki á hversu þung hún var orðin fyrr en hún sá spegilmynd af sér í búðarglugga að því fram kemur á vef Daily Mail . Í fyrstu hélt Mhamdi að þetta væri mynd af leikkonunni Gwyneth Paltrow í fitubúningi í myndinni Shallow Hal . Hin 54 ára Mhamdi segist hafa borðað mikið af snakki og súkkulaði á daginn og borðað kaloríuríkar máltíðir á kvöldin . Hún segist hafa borðað allt að fjögur þúsund kaloríur á dag . Áður en hún vissi af var hún orðin 150 kíló . Hún áttaði sig ekki á hversu stór hún var orðin fyrr en hún sá spegilmynd sína á flugvelli . Mhamdi var á leiðinni í vikulangt frí til Marokkó . „ Hver mætti með stelpuna úr Shallow Hal með sér í frí , “ segist Mhamdi hafa hugsað með sér áður en hún áttaði sig á því að þetta væri spegilmynd hennar . „ Ég vissi að ég hefði þyngst en ég áttaði mig ekki á hversu mikið . Ég hélt virkilega að ég væri ekki svona stór . “ Mhamdi léttist um rúmlega 25 kíló fyrsta hálfa árið með því að drekka megrunardrykki í staðinn fyrir að borða óhollustuna sem hún borðaði áður . Í kjölfarið fór hún hjáveituaðgerð í júlí 2019 . Nú hálfu ári seinna er hún 90 kíló og líður mun betur .